Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1454

13. cikk E szerződést, amely egyetlen eredeti példányban francia, holland, német és olasz nyelven készült, és amelynek mind a négy szövege egyaránt hiteles, az Olasz Köztársaság kormányának levéltárában helyezik letétbe, amely minden további aláíró állam kormányának eljuttat egy-egy hitelesített másolatot. FENTIEK HITELÉÜL az alulírott meghatalmazottak aláírták ezt a szerződést. Kelt Luxembourgban, az ezerkilencszázhetvenedik év április hó huszonkettedik napján. POUR SA MAJESTÉ LE ROI DES BELGES VOOR ZIJNE MAJESTEIT DE KONING DER BELGEN Pierre HARMEL FÜR DEN PRÄSIDENTEN DER BUNDESREPUBLIK DEUTSCHLAND Walter SCHEEL POUR LE PRÉSIDENT DE LA RÉPUBLIQUE FRANÇAISE Maurice SCHUMANN PER IL PRESIDENTE DELLA REPUBBLICA ITALIANA Aldo MORO POUR SON ALTESSE ROYALE LE GRAND-DUC DE LUXEMBOURG Gaston THORN VOOR HARE MAJESTEIT DE KONINGIN DER NEDERLANDEN H.J. de KOSTER 2004/60/II. szám 2004/60/II. szám SZERZŐDÉS AZ EURÓPAI KÖZÖSSÉGEKET LÉTREHOZÓ SZERZŐDÉSEK, VALAMINT AZ EURÓPAI KÖZÖSSÉGEK EGYSÉGES TANÁCSÁNAK ÉS EGYSÉGES BIZOTTSÁGÁNAK LÉTREHOZÁSÁRÓL SZÓLÓ SZERZŐDÉS EGYES PÉNZÜGYI RENDELKEZÉSEINEK MÓDOSÍTÁSÁRÓL ŐFELSÉGE A BELGÁK KIRÁLYA, ŐFELSÉGE DÁNIA KIRÁLYNŐJE, A NÉMETORSZÁGI SZÖVETSÉGI KÖZTÁRSASÁG ELNÖKE, A FRANCIA KÖZTÁRSASÁG ELNÖKE, ÍRORSZÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEG, ŐFELSÉGE HOLLANDIA KIRÁLYNŐJE, ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE, TEKINTETTEL az Európai Szén- és Acélközösséget létrehozó szerződés 96. cikkére, TEKINTETTEL az Európai Gazdasági Közösséget létrehozó szerződés 236. cikkére, TEKINTETTEL az Európai Atomenergia-közösséget létrehozó szerződés 204. cikkére, MIVEL 1975. január 1-jétől a Közösségek költségvetését teljes egészében a Közösségek saját forrásaiból finanszírozzák; MIVEL a tagállamok pénzügyi hozzájárulásának a Közösségek saját forrásaival történő teljes felváltása megköveteli a Közgyűlés költségvetési hatáskörének megerősítését; MIVEL ugyanezen okokból a költségvetés végrehajtását szigorúbban kell felügyelni; ÚGY HATÁROZTAK, hogy módosítják az Európai Közösségeket létrehozó szerződések, valamint az Európai Közösségek egységes Tanácsának és egységes Bizottságának létrehozásáról szóló szerződés egyes költségvetési rendelkezéseit, és e célból meghatalmazottjaiknak jelölték ki: ŐFELSÉGE A BELGÁK KIRÁLYA: R. VAN ELSLANDE külügyminisztert és a fejlődő országokkal való együttműködés miniszterét; ŐFELSÉGE DÁNIA KIRÁLYNŐJE: Niels ERSBØLL rendkívüli nagykövetet, az Európai Közösségekhez delegált állandó képviselőt; A NÉMETORSZÁGI SZÖVETSÉGI KÖZTÁRSASÁG ELNÖKE: Hans-Dietrich GENSCHER szövetségi külügyminisztert; A FRANCIA KÖZTÁRSASÁG ELNÖKE: Jean-Marie SOUTOU Franciaország nagykövetét, az Európai Közösségekhez delegált állandó képviselőt; ÍRORSZÁG ELNÖKE: Garret FITZGERALD külügyminisztert; 2004/60/II. szám AZ OLASZ KÖZTÁRSASÁG ELNÖKE: Mariano RUMOR külügyminisztert, az Európai Közösségek Tanácsának hivatalban lévő elnökét; Ő KIRÁLYI FENSÉGE A LUXEMBURGI NAGYHERCEG: Jean DONDELINGER rendkívüli nagykövetet, az Európai Közösségekhez delegált állandó képviselőt; ŐFELSÉGE HOLLANDIA KIRÁLYNŐJE: L. J. BRINKHORST külügyi államtitkárt; ŐFELSÉGE NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE: Sir Michael PALLISER, KCMG, rendkívüli nagykövetet, az Európai Közösségekhez delegált állandó képviselőt; AKIK kicserélve jó és kell alakban talált meghatalmazásaikat, A KÖVETKEZŐKBEN ÁLLAPODTAK MEG: I. FEJEZET AZ EURÓPAI SZÉN- ÉS ACÉLKÖZÖSSÉGET LÉTREHOZÓ SZERZŐDÉST MÓDOSÍTÓ RENDELKEZÉSEK

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes